**deturnare**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

te-ai îmbrăcat relativ

în lumina murdară

ţi-ai aşezat migălos

zâmbetul malefic

şi nici nu m-ai sărutat

de atât adio

abia puteam să privesc

încleştat de amintiri

sub rochia ta

strălucea ceva

mai puternic

decât verigheta stricată la cerc

de pe noptieră

inima ta sport decapotabilă

bătea sincron cu big ben

grăbit să caut o câmpie roșie

plină cu jurămintele tale

am adormit din nou

în plină amiază crepusculară

cu mirosul tău

prin neuronii mei dependenți de tine

m-ai deturnat